Buergbrennen - Wikipedia, déi fräi Enzyklopedie

# Buergbrennen

### Vu Wikipedia, der fräier Enzyklopedie.

Buergbrennen um Cents (2006)

Buergbrennen ass e Brauchtum zu Lëtzebuerg an am däitsche Grenzgebitt deen dora besteet fir de Sonndeg no der Fuesent (also den 1. Faaschtsonndeg, och nach Buergsonndeg genannt) e grousst Feier ze maachen dat symbolesch d'Verbrenne vum Wanter duerstellt.

## [Änneren] Brauch

Gewéinlech sinn et lokal Veräiner déi sech ëm d'Organisatioun vum Buergsonndeg këmmeren an Holz vun de Leit an eventuell och Betriber aus hierer Gemeng (resp. dem Quartier) sammele fir domat d'Buerg ze bauen. Dat Holz gëtt dann zu engem Kräiz zesummegebonn an ëmwéckelt mat Stréi oder anerem brennbare Material, an dann, meeschtens op engem Hiwwel, opgeriicht. Deelweis ginn och Fakelzich zesummegestallt, déi da géint der Owend d'Buerg ufänken. A verschidden Uertschaften ass et Traditioun datt d'Buerg vun déier Koppel ugefaang gëtt, déi fir d'Läscht bestuet gouf, oder vu jonke Koppelen, déi sech dat Joer bestueden. Vun de Veräiner sinn dann och Buden opgeriicht, wou een Iessen a Gedrénks (z.B. Zopp, Grill- a Mettwurscht, Glühwäin) kafe kann.

An der Zäit hunn d'Baueren a Wënzer vum Buergbrenne profitéiert fir d'Wieder am Virsummer virauszesoen: "Wéi den Damp op Buergsonndeg geet, esou geet en de ganze Virsummer".

En ähneleche Brauch gëtt et am schwäbesch-alemannesche Raum ënnert dem Numm Funkenfeuer. Op franséisch heescht d'Buergbrennen: fête des brandons.

## [Änneren] Etymologie

Experte no huet d'Wuert "Buerg" näischt mat enger "Buerg" am heitege Sënn ze dinn, mee geet op dat laténgescht Verb "comburo", also "verbrennen" zréck. Sou geet een och dovun aus datt d'Traditioun vum Buergbrennen op d'Neijooschfester am antike Roum zréckgeet, wou d'Joer mam 1. Mäerz ugaang ass. Aneren Interpretatioune no hunn eis Virfaren d'Buergbrenne gefeiert fir d'Gëtter ëm e e gudde Karschnatz ze bieden.

## [Änneren] Fir ze liesen

- Tockert, Joseph: Romanische Lehnwörter in der Luxemburger Mundart, 1910, Lëtzebuerg.
- Hess, Joseph : Luxemburger Volkskunde, 1929, Verlag Paul Faber, Gréiwemaacher. S. 253
- Hess, Joseph : Burgbrennen im Luxemburger Lande, Eifeljahrbuch 1961. - Bonn. - P. 13-16, 1 ill.
- Nehrenhausen, Jeannot: Übers Burgbrennen, an: De Kropemann : Informatiounsblat vun der Gemeng Réiden, Réiden un der Attert, 1990, pp. 37-45
- 50e anniversaire "Buergbrennen" : 1956 - 2006. - Rodange : Amicale Nidderréidéng, 2006. - 144 Säiten : ill. ; 21 cm

Vun "http://lb.wikipedia.org../../../b/u/e/Buergbrennen.html"

Category: Lëtzebuerger Folklor

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Alemannisch
- Deutsch